মাদাম তুসো দিল্লি
মাদাম তুসো দিল্লি হলো একটি মোম জাদুঘর এবং পর্যটক আকর্ষণ। এটি তুসোদের তেইশতম স্থান, যা ফরাসি শিল্পী মারি তুসো দ্বারা প্রতিষ্ঠিত হয়েছিল। জাদুঘরটি মার্লিন এন্টারটেনমেন্ট দ্বারা পরিচালিত হয়ে থাকে। জাদুঘরটি ২০২২ সালের জুলাই মাসে ভারতের নয়ডা শহরে স্থানান্তর করা হয়েছে। ২০২২ সালের ৫ মে জাদুঘরটির পরিচালকগণ তাদের সামাজিক যোগাযোগ মাধ্যমে ঘোষণা করেছিল যে, এটি শীঘ্রই মাদাম তুসো দিল্লি থেকে মাদাম তুসো ভারত নাম পরিবর্তন করে ভারতের নয়ডা শহরের বিখ্যাত শপিং মল ডিএলএফ মল এ স্থানান্তর করা হবে।